**CAP. I. DISPOZIȚII GENERALE**

Cooperativa Agricolă ……………………………………. este persoană juridică de drept privat și reprezintă o asociație autonomă cu un număr nelimitat de persoane fizice și juridice, dar nu mai puțin de 5 (cinci), constituită pe baza consimțământului liber exprimat de părți, în scopul promovării intereselor membrilor cooperatori, în conformitate cu principiile cooperatiste.

Cooperativa Agricolă ……………………………………… este cooperativă de gradul …...

Tipul cooperativei este de achiziţii şi vânzări, care organizează atât cumpărările de materiale şi de mijloace tehnice necesare producţiei agricole, cât şi vânzările produselor agricole.

Cooperativa Agricolă ……………………………………… se constituie, se organizează și funcționează în baza Legii cooperației agricole nr. 566/2004, cu modificările și completările ulterioare, în conformitate cu prevederile Actului Constitutiv, ale prezentului Statut și ale legislației aplicabile cooperativelor agricole.

Cooperativa Agricolă ………………………………….… desfășoară activități economice și comerciale, poate fi producătoare de produse agricole și/sau alimentare, produse primare sau procesate, desfășoară în condițiile legii activități comerciale și/sau prestatoare de servicii și poate realiza investiții în sectorul agroalimentar, specifice obiectului său de activitate, pe baza principiilor și relațiilor cooperatiste, urmărind în acest scop realizarea următoarelor obiective:

* Asigurarea condițiilor pentru obținerea avantajelor economice de către toți membrii cooperatori;
* Asigurarea cerințelor membrilor cooperatori în aprovizionarea cu mijloace necesare producției agricole;
* Obținerea de bunuri agricole de origine vegetală conform standardelor de piață și de consum;
* Crearea de condiții pentru procesarea produselor agricole de origine vegetală la calitatea standardelor de piață și de consum;
* Valorificarea producției realizate în condiții de eficiență;
* Dezvoltarea economico-socială a spațiului rural prin scopul și obiectivele propuse;
* Creșterea și eficientizarea activităților desfășurate de membrii grupului, comercializarea în comun a produselor agricole obținute de membrii cooperatori;
* Planificarea și modificarea producției conform cererii pieței, în special conform condițiilor de calitate și cantitate;
* Promovarea concentrării ofertei și plasarea pe piață a produselor obținute de membri;
* Reducerea costurilor de producție, prelucrare și stabilizarea preturilor la producător;
* Promovarea utilizării unor practici de cultivare, tehnici de producție, precum și de gestionare a deșeurilor care să nu dăuneze mediului înconjurător, în special pentru protecția calității apei, a solului și a peisajului natural, precum și menținerea și/sau promovarea biodiversității;
* Valorificarea disponibilității de servicii și/sau facilitarea prestării de servicii și/sau asistență tehnică de specialitate, la solicitarea membrilor, atunci când o parte dintre membri cooperatori nu dispun.

Cooperativa Agricolă ……………………………….... își desfășoară activitatea având la bază următoarele principii cooperatiste:

- Principiul asocierii voluntare și deschise;

- Principiul controlului democratic al membrilor;

- Principiul participării economice a membrilor cooperatori;

- Principiul autonomiei și independenței cooperativei agricole;

- Principiul educării, instruirii și informării membrilor cooperatori;

- Principiul cooperarării dintre cooperativele agricole;

- Principiul preocupării pentru dezvoltarea durabilă a comunităților.

**CAP. II. DENUMIREA, SEDIUL ȘI DURATA**

**Art.1.** Denumirea cooperativei este Cooperativa Agricolă ……………………………………….

**Art.2.** Sediul Cooperativei Agricole ……………………………… este în sat ………, com. ……………, jud. ……………, înregistrată la Registrul Comerţului sub nr. ……………………., conform Contractului de vânzare nr ……. din ………. ……… 2021, autentificat la ……………………………………….

**Art.3.** Durata de funcționare a Cooperativei Agricole ………………………… este nedeterminată, începând cu data înregistrării la Registrul Oficiului Comerțului de pe lângă Tribunalul ………………...

**CAP. III. OBIECTUL DE ACTIVITATE**

**Art.4.(1)**. Cooperativa Agricolă ……………………………….. desfășoară activități economice și comerciale, fiind producătoare de bunuri și prestatoare de servicii în agricultură, poate fi producătoare de produse agricole și/sau alimentare, produse primare sau procesate, desfășoară în condițiile legii activități comerciale și/sau prestatoare de servicii și poate realiza investiții în sectorul agroalimentar.

**(2).** Obiectul de activitate al Cooperativei Agricole ……………………………… îl constituie: comercializarea produselor agricole obținute din cultivarea și gestionarea terenurilor agricole, pășunilor și a efectivelor de animale; integrarea activităților de prelucrare – condiționare - procesare a produselor agricole de origine vegetală și animală; obținerea de produse finite la calitatea standardelor de piață și de consum; valorificarea mărfurilor – produse agricole obținute din activitatea proprie, a membrilor cooperatori și, după caz a non-membrilor; asigurarea aprovizionării în comun și prestarea de servicii pentru membrii cooperatori în aprovizionarea cu mijloacele necesare producției agricole; asigurarea condițiilor pentru obținerea unor avantaje economice de către toți membrii cooperatori precum și contribuția la dezvoltarea economico - socială a spațiului rural / urban, inclusiv prin finanțarea din fonduri naționale sau europene a unor proiecte.

**DOMENIUL PRINCIPAL DE ACTIVITATE**

Domeniul principal: 462 – Comerț cu ridicata al produselor agricole brute și al animalelor vii;

Activitate principală: 4621 – Comerț cu ridicata al cerealelor, semințelor, furajelor și tutunului neprelucrat;

Activități secundare:

0111 Cultivarea cerealelor (exclusiv orez), plantelor leguminoase și a plantelor producătoare de semințe oleaginoase;

4611 Intermedieri în comerțul cu materii prime agricole, animale vii, materii prime textile și cu bunuri semifinite;

0161 Activități auxiliare pentru producția vegetală;

5210 Depozitări;

…………………………

**CAP. IV. CAPITALUL SOCIAL**

**Art.5. (1).** Capitalul social al Cooperativei Agricole …………………………….. este în valoare de …………………. lei (…………….……………………….) lei, fiind divizat în …………………… (……………………………) părți sociale egale, cu o valoare nominală de cate …… (….) lei fiecare. Capitalul social subscris a fost vărsat integral.

**(2).** Majorarea capitalului social sau reducerea acestuia, precum și primirea de noi membri cooperatori se fac pe baza hotărârii adunării generale. Hotărârea adunării generale privind majorarea capitalului social sau reducerea capitalului social se publică în Monitorul Oficial al României partea a IV-a, numai dacă acestea sunt mai mari de 10% din capitalul social. Majorarea de capital social se poate face și prin noi subscrieri de capital ale membrilor cooperatori supuse aprobării adunării generale și publicării oficiale, după caz.

La data înscrierii în cooperativă, fiecare membru cooperator trebuie să verse cel puțin 30% din valoarea capitalului social subscris, iar diferență în cel mult 12 luni de la înscriere. Reducerea capitalului social, dacă este mai mică de 10%, se afișează la sediul cooperativei agricole. Reducerea poate fi operată numai după 30 de zile de la data afișării.

Părțile sociale pot fi cesionate intre membri cooperatori, donate și lăsate moștenire. Cesionarea și donarea parților sociale persoanelor din afara cooperativei agricole se pot face numai cu aprobarea adunării generale și numai daca cumpărătorul sau donatorul, după caz, solicită înscrierea în cooperativa agricolă.

Răspunderea patrimonială a unui membru cooperator se limitează la numărul de părți sociale subscrise.

**Art. 6.** Structura participării membrilor cooperatori la capitalul social

(1). Structura participării membrilor cooperatori la constituirea capitalului social se prezintă astfel:

1. ………………………… S.R.L., subscrie ………. de părți sociale cu o valoare nominală de ….. lei, în valoare totală de ………. LEI, reprezentând ……….% din capitalul social;

2. ………………………… S.R.L., subscrie ………. de părți sociale cu o valoare nominală de ….. lei, în valoare totală de ………. LEI, reprezentând ……….% din capitalul social;

3. ………………………… S.R.L., subscrie ………. de părți sociale cu o valoare nominală de ….. lei, în valoare totală de ………. LEI, reprezentând ……….% din capitalul social;

4. ………………………… S.R.L., subscrie ………. de părți sociale cu o valoare nominală de ….. lei, în valoare totală de ………. LEI, reprezentând ……….% din capitalul social;

5. ………………………… S.R.L., subscrie ………. de părți sociale cu o valoare nominală de ….. lei, în valoare totală de ………. LEI, reprezentând ……….% din capitalul social;

6. ………………………… S.R.L., subscrie ………. de părți sociale cu o valoare nominală de ….. lei, în valoare totală de ………. LEI, reprezentând ……….% din capitalul social;

7. ………………………… S.R.L., subscrie ………. de părți sociale cu o valoare nominală de ….. lei, în valoare totală de ………. LEI, reprezentând ……….% din capitalul social;

8. ………………………… S.R.L., subscrie ………. de părți sociale cu o valoare nominală de ….. lei, în valoare totală de ………. LEI, reprezentând ……….% din capitalul social;

9. ………………………… P.F.A., subscrie ………. de părți sociale cu o valoare nominală de ….. lei, în valoare totală de ………. LEI, reprezentând ……….% din capitalul social;

10. ………………………… subscrie ………. de părți sociale cu o valoare nominală de ….. lei, în valoare totală de ………. LEI, reprezentând ……….% din capitalul social;

(2). Părțile sociale subscrise de către membrii fondatori și ulterior de către membrii cooperatori acționari vor fi vărsate în termen de 30 zile de la data înscrierii acestora în cooperativă.

**Art.7.** Niciun membru nu poate deține părți sociale de peste 20% din capitalul social al cooperativei agricole.

**Art.8.** Părțile sociale pot fi cesionate intre membrii cooperatori, donate și lăsate moștenire. Cesionarea și donarea parților sociale, persoanelor din afara cooperativei agricole, se poate face numai cu aprobarea Adunării Generale, cu voturile a 3/4 din membrii prezenți și numai daca cumpărătorul sau donatarul, după caz, solicită înscrierea în cooperativa agricolă.

**Art.9.** Cooperativa agricolă nu poate restitui valoarea părților sociale, decât în caz de deces, retragere sau excludere a unui membru cooperator, precum și în cazul dizolvării cooperativei agricole.

Părțile sociale se restituie numai în caz de deces, retragere, excludere a unui membru cooperator, precum și în cazul dizolvării cooperativei agricole, după reținerea tuturor debitelor/obligațiilor membrului față de Cooperativa Agricolă.

**Art.10.** La intrarea în cooperativa agricolă, bunurile mobile și imobile care se constituie ca aport la capitalul social se vor evalua pentru a determina valoarea părților sociale subscrise în natură de către membrii cooperatori.

**Art.11.** Între cooperativa agricolă și membrul cooperator pot exista următoarele categorii de relații:

a) patrimoniale, concretizate prin obligația membrului cooperator de a depune părțile sociale și/sau aporturi în natură;

b) de muncă, în cazul membrilor cooperatori asociați la muncă și capital, în temeiul contractului individual de muncă sau al convenției individuale de muncă, după caz, încheiat/încheiată cu cooperativa agricolă al cărei membru este;

c) comerciale cooperatiste pentru livrările de produse și prestările de servicii efectuate de membrul cooperator pentru cooperativa agricolă în calitate de operator economic independent și/sau de către cooperativa agricolă în favoarea membrului cooperator.

Prestările de servicii efectuate de aceasta către proprii membri cooperatori nu vor fi considerate acte de vânzare.

Contravaloarea activităților economice desfășurate pe baza relațiilor cooperatiste se atribuie membrului cooperator de către cooperativele agricole, venitul obținut fiind supus impozitului pe venit.

**CAP. V. DREPTURILE ȘI OBLIGAȚIILE MEMBRILOR COOPERATORI**

**Art.12.** Semnatarii Actului Constitutiv al cooperativei agricole sunt membri cooperatori fondatori.

**Art.13.(1).** După înregistrarea Cooperativei la Oficiul Registrului Comerțului, calitatea de membru cooperator, se dobândește pe baza unei Cereri de Înscriere care trebuie să conțină declararea expresă a recunoașterii Actului Constitutiv și a Statutului Cooperativei Agricole …………………………………..

**(2).** Cererea de Înscriere avizată de Consiliul de Administrație va fi supusă aprobării Adunării Generale a cooperativei.

**(3).** Calitatea de nou membru cooperator se dobândește la data hotărârii Adunării Generale a cooperativei prin care s-a aprobat Cererea de Înscriere.

**(4).** Consiliul de Administrație, în momentul analizării Cererii de Înscriere, stabilește numărul și valoarea părților sociale noi pe care trebuie să le subscrie noul membru cooperator, precum și termenul de subscriere și de vărsare a aportului la capitalul social al cooperativei.

Solicitanții ulteriori pot dobândi calitatea de membru cooperator acționar sau membru cooperator asociat pe baza unei Cereri de Înscriere, avizată de Consiliul de Administrație și aprobată de Adunarea Generală, precum și prin îndeplinirea următoarelor obligații:

\* achită taxa de înscriere în suma de ………….. lei, exclusiv TVA - în termen de 30 zile de la aprobarea Cererii de Înscriere;

\* achită cotizația anuală de funcționare – al cărei cuantum și termen de plată se stabilește anual de Adunarea Generală - care va fi de minimum ……….. LEI/ha/an, corespunzător suprafeței agricole lucrate, sau de minimum …….. LEI/to/an, corespunzător unei cantități de recoltă agricolă care trebuie a se livra/recepționa la ………………………….

**(5).** Actualizarea Actului Constitutiv și al Statutului pentru adăugarea noilor membri cooperatori se poate face o data la 6 luni.

**Art.14.** Poate fi membru al Cooperativei Agricole ..................................... orice persoană fizică sau juridică care face dovada că este producător agricol - fermier activ în conformitate cu legislația în vigoare sau care are cod CAEN principal din secțiunea A << Agricultură, silvicultură și pescuit >> diviziunea 01 sau din secțiunea C << Industria prelucrătoare >> diviziunile 10, 11, 12, sau secțiunea H << Transport și depozitare >> diviziunea 52 , care a dobândit calitatea de membru cooperator în condițiile Art.12 și Art.13 din prezentul Statut, și îndeplinește următoarele condiții:

a) are capacitate deplină de exercițiu, respectiv este legal constituită și funcționează conform legii;

b) împărtășește scopul comun al Cooperativei și a membrilor sai, respectă valorile și principiile mișcării cooperatiste;

c) adresează o Cerere de Înscriere ;

d) subscrie și plătește părțile sociale aferente capitalului subscris;

e) achită taxa de înscriere și alte obligații bănești la care s-a angajat prin aderare;

f) se angajează să respecte prevederile legale, Actul Constitutiv, Statutul Cooperativei, Regulamentele interne și Hotărârile Adunării Generale;

g) se angajează să ducă la îndeplinire hotărârile Adunării Generale și ale celorlalte organe de conducere ale Cooperativei;

h) se obligă să nu fie în același timp membru cooperator în cooperative agricole concurente și să cunoștiintizeze în scris eventualele situații de conflicte de interese;

i) se obligă să comercializeze prin/către Cooperativa Agricolă minimum 50% din producția proprie obținută și comercializată în cursul fiecărui an;

j) se obligă să asigure acoperirea oricăror prejudicii aduse Cooperativei că urmare a acțiunilor ori inacțiunilor sale;

k) îndeplinește orice alte obligații stabilite de Consiliul de Administrație pentru furnizarea, crearea și menținerea unui sistem de informații și date tehnice, economice, de mediu privind suprafețele, culturile, producțiile obținute și comercializate, valoarea produselor, etc;

Nu pot fi membri și nici nu pot face parte din organele de conducere persoanele care, potrivit legii, sunt incapabile sau au fost condamnate pentru gestiune frauduloasă, abuz de încredere, fals, uz de fals, înșelăciune, delapidare, mărturie mincinoasă, dare sau luare de mită, furt, precum și persoanele în al căror cazier fiscal există înscrise fapte care, potrivit legii penale, constituie infracțiuni.

**Art.15.** **Drepturile și obligațiile membrilor cooperatori**

Drepturile și obligațiile membrilor cooperatori față de cooperativa agricolă se stabilesc prin statut. În cooperativa agricolă hotărârile privind drepturile și obligațiile membrilor cooperatori se adoptă, indiferent de mărimea cotei de participare a fiecăruia la capitalul social, fiecare membru exprimându-se printr-un singur vot.

Membrii cooperatori au următoarele drepturi:

* să participe la Adunările Generale;
* să aleagă și să fie aleși în organele de conducere;
* să participe la distribuirea profitului, în conformitate cu Hotărârea Adunării Generale;
* să beneficieze de informații privind activitatea cooperativei;
* să beneficieze de facilități și servicii din partea cooperativei conform Hotărârii Adunării Generale;
* să participe la activitatea cooperativei;
* să verifice consemnarea hotărârilor luate în adunarea generală și modul de aplicare a acestora;
* să se retragă din cooperativă, dar nu mai devreme de 1 (un) an de la aderare;
* să poată face parte și să poată verifica grupul de producători – membri cooperatori și deciziile adoptate de acesta;
* să participe și să beneficieze la schimburi de experiență, programe de formare și pregătire profesională;
* să beneficieze de facilități fiscale și alte forme de sprijin în calitate de membru cooperator.

**Art.16.** **Membrii cooperatori au următoarele obligații:**

* să respecte prevederile Actului Constitutiv, ale Statutului, regulamentelor interne și Hotărârile Adunării Generale, precum și celelalte prevederi legale, referitoare la cooperativele agricole;
* să participe la Adunările Generale;
* să verse valoarea capitalului subscris în condițiile reglementate de Statut; la data înscrierii în cooperativa agricolă, fiecare membru trebuie să verse în termen valoarea capitalului subscris, în caz contrar va fi exclus din cooperativă;
* să participe la activitatea cooperativei în condițiile reglementate de prezentul Statut;
* să îndeplinească orice obligație față de cooperativă care izvorăște din calitatea de membru cooperator.
* să restituie integral conform răspunderii solidare angajate eventualele prejudicii cauzate cooperativei;
* să ducă la îndeplinire hotărârile adunării generale și ale celorlalte organe de conducere ale cooperativei agricole;
* să nu fie în același timp membri cooperatori în cooperative agricole concurente;
* să înștiințeze în scris eventualele situații de conflicte de interese;
* să respecte valorile și principiile mișcării cooperatiste;
* să transmită cooperativei, până la data de 15 iulie a fiecărui an, copia documentului APIA din care rezultă suprafața de teren exploatată pentru care membrul cooperator primește subvenție, neîndeplinirea acestei obligații atrăgând sancțiunea excluderii din cooperativă;
* să valorifice prin/către Cooperativa Agricolă minimum 50% din producția totală comercializată de fiecare membru, aferentă grupei/grupelor de produse cu care acesta participă în cooperativa agricolă, iar producţia destinată vânzării aferentă terenurilor şi efectivului de animale cu care membrii participă în cooperativa agricolă se valorifică conform acordului dintre membri şi cooperativa agricolă, conform art. 11 alin. 2 lit. i2) din Legea nr. 566/2004, actualizată;
* să semneze și onoreze contractul cadru cu cooperativa, orice alte obligații stabilite prin lege, regulamente interne, ori documente similare, adoptate de cooperativă;
* să se aprovizioneze cu necesarul de materiale pentru producția agricolă prin cooperativă;
* Cooperativa agricolă nu poate efectua operaţiuni de colectare, vânzare şi procesare a producţiei primare pentru non-membri care să însumeze mai mult de 30% din cifra de afaceri aferentă acestor operaţiuni;
* să participe la evenimentele și acțiunile de protest organizate de cooperativă/uniunea de ramură pentru susținerea intereselor legitime proprii, sau în spririt de solidaritate cu ceilalți membri/fermieri din țară, dacă sunt epuizate căile diplomatice. În caz contrar va suporta cheltuielile de participare ale altor colegi sau contravaloarea participării cu utilajele agricole, cuprinse între 150 și 600 lei.

**Art.17.** În cooperativă, drepturile și obligațiile membrilor se stabilesc în mod egal, indiferent de mărimea cotei de participare a fiecăruia la capitalul social, fiecare membru se exprimă printr-un singur vot.

**Art.18.** Membrii cooperativei agricole, specialiștii și alte persoane fizice, pot fi angajați în cooperativă, pe baza de contract de muncă.

**Art.19.** Răspunderea patrimonială față de cooperativă a membrilor cooperatori se limitează la numărul părților subscrise și vărsate.

**Art.20.** Calitatea de membru cooperator încetează, prin retragere, excludere, deces sau ca urmare a dizolvării cooperativei.

**Art.21.(1).** Retragerea din cooperativă a unui membru cooperator se face în baza unei Cereri de Retragere în formă scrisă, adresată Consiliului de Administrație, de regulă cu cel puțin 6 luni, înainte de închiderea anului fiscal.

**(2).** Consiliul de Administrație avizează Cererea de Retragere și o supune aprobării Adunării Generale a cooperativei, la prima convocare, după înregistrarea Cererii.

**(3).** Restituirea părților sociale și plata drepturilor cuvenite membrului cooperator la retragerea din cooperativă se va face în termen de 3 (trei) luni de la aprobarea situației financiare anuale a cooperativei de către Adunarea Generală, după ce au fost scăzute obligațiile acestuia către cooperativa agricolă.

**(4).** Retragerea din cooperativă nu poate fi cerută înainte de împlinirea termenului minim de 1 (un) an socotit de la data dobândirii calității de membru cooperator al celui care solicită retragerea.

**Art.22.** Excluderea din cooperativă a unui membru cooperator este propusă de către Consiliul de Administrație și se aprobă de către Adunarea Generală a cooperativei.

**Art.23.(1).** Excluderea unui membru cooperator se face în una din situațiile următoare:

a) nu respectă prevederile Actului Constitutiv, ale Statutului și ale altor prevederi legale, care reglementează activitatea cooperativei și care țin de calitatea de membru cooperator;

b) nu împărtășește scopul comun și aduce prejudicii cooperativei, prin atitudine sau activitate;

c) se află într-o situație incompatibilă cu calitatea de membru cooperator;

d) nu varsă capitalul social subscris în termenul stabilit prin prezentul Statut;

e) în alte situații care se prezumă a rezulta din prevederile Actului Constitutiv, ale Statutului și ale altor prevederi legale, care reglementează activitatea cooperativei și care țin de calitatea de membru cooperator.

**(2).** Hotărârea Adunării Generale a cooperativei de excludere din cooperativă a membrului cooperator poate fi contestată, în termen de 30 de zile de la data comunicării și va fi soluționată de către instanță de judecată competentă.

**(3).** Restituirea părților sociale și plata drepturilor cuvenite membrului cooperator la excluderea din cooperativă, se va face în termen de 3 (trei) luni de la aprobarea situației financiare anuale a cooperativei de către Adunarea Generală, după ce au fost scăzute obligațiile acestuia către cooperativa agricolă.

**Art.24.** În cazul încetării calității de membru cooperator prin deces drepturile și obligațiile patrimoniale ale moștenitorilor săi, se stabilesc în conformitate cu prevederile legislației în vigoare ținând cont și de prevederile prezentului Statut. Moştenitorii pot să preia obligaţiile şi drepturile predecesorului lor, devenind astfel membrii cooperatori.

**CAP. VI. GRUPUL DE PRODUCĂTORI**

**Art. 25.** Cooperativa Agricolă poate fi recunoscută ca grup de producători, cu respectarea cadrului legal al funcționării și recunoașterii grupurilor de producători, pentru a beneficia de toate drepturile prevăzute de legislația în vigoare, respectiv să îndeplinească condițiile de recunoaștere prevăzute la art.6 alin (1) și alin. (2) lit. a) din Ordonanța nr. 37/2005, cu modificările și completările ulterioare, precum și cele prevăzute în Anexa 2 din Ordinul ministrului nr. 358/2016 pentru aprobarea Normelor metodologice de aplicare a Ordonanței Guvernului nr. 37/2005 privind recunoașterea și funcționarea grupurilor și organizațiilor de producători, pentru comercializarea produselor agricole și silvice.

Grupul de producători– Cooperativa Agricolă ……………………………………..:

- este constituit la inițiativa producătorilor agricoli cultivatori de cereale / plante oleaginoase și are ca obiect principal de activitate comercializarea producției membrilor pentru care deține recunoașterea;

- este constituit din cel puțin 5 membri care au calitatea de producători agricoli;

- dispune de personal calificat corespunzător grupei de produse și/sau produselor pentru care este recunoscută sau se angajează ca în primul an de la recunoaștere să dispună de acest personal ori să contracteze servicii de specialitate;

- deține un sistem centralizat de contabilitate, facturare, înregistrare și urmărire cantitativă, calitativă și valorică a producției membrilor;

- începând cu anul al doilea de la recunoaștere, trebuie să dovedească prin evidențe contabile, pentru anul anterior, valoarea minimă a producției comercializate în comun, pentru grupa de produse, respectiv produsele pentru care a obținut recunoașterea, stabilită la suma de ………………. euro echivalent în lei, precum și faptul că cel puțin 51% din această producție provine din producția proprie a membrilor.

* Din momentul începerii recunoaşterii ca şi grup de producători, să comercializeze un procent minim din producţia proprie prin intermediul grupului de producători, după cum urmează:

- 50% în primul an de la recunoaştere;

- 55% în al doilea an de la recunoaştere;

- 60% în al treilea an de la recunoaştere;

- 65% în al patrulea an de la recunoaştere;

- 75% începând cu al cincilea an de la recunoaştere;

* să facă parte dintr-un singur grup de producători pentru aceeași grupă de produse;
* să aplice deciziile adoptate în cadrul adunării generale care privesc date tehnice legate de producție și să raporteze datele privind producția și protecția mediului înconjurător;
* să pună la dispoziția grupului de producători informațiile solicitate referitoare la suprafețele destinate producției, tipul de de cultură, cantitățile recoltate și la vânzările directe, în vederea întocmirii statisticilor;
* să declare pe propria răspundere că nu fac parte din alt grup de producători recunoscut pentru aceeași grupă/aceleași grupe de produse, conform OG 37/2005;
* să facă parte din grupul de producători pe o durată minimă de cel puțin 12 luni;
* să participe cu inițiative, la elaborarea unor proceduri și reglementări proprii privind promovarea, adoptarea și modificarea deciziilor grupului de producători;
* să suporte obligațiile rezultate din calitatea de membru în cazul în care Grupul de Producători a accesat un program de investiții pe toată durata aplicării sale, renunțarea la calitatea de membru devenind efectivă numai după achitarea tuturor obligațiilor față sau în legătură cu Grupul în cauză;

**Art. 26.** Răspunderea membrilor cooperatori se limitează la numărul de părți sociale subscrise, dar se extinde până la acoperirea tuturor prejudiciilor provocate Cooperativei Agricole sau membrilor săi ca urmare a nerespectării clauzelor contractelor comerciale dintre aceștia.

**CAP. VII. ORGANELE DE CONDUCERE ȘI CONTROL ALE COOPERATIVEI**

**Art.27.** Organele de conducere și control ale cooperativei agricole sunt Adunarea Generală, Consiliul de Administrație și Cenzorii.

**ADUNAREA GENERALĂ**

**Art.28.(1).** Adunarea Generală este constituită din membrii cooperatori fondatori și membrii cooperatori acționari care au aderat ulterior. Fiecare membru are dreptul la un vot indiferent de capitalul și numărul părților sociale deținute.

**(2).** Adunarea Generală poate fi ordinară și extraordinară.

**(3).** Membrii cooperatori pot fi reprezentați în cadrul Adunărilor Generale de către alți membri cooperatori, pe bază de procură autentificată de un notar public. Un membru cooperator poate reprezenta cel mult încă un singur membru.

**(4).** Adunarea Generală este convocată de către Președintele cooperativei care este și Președintele Consiliul de Administrație, de către 2/3 din membrii consiliului de administrație sau de un grup de inițiativă care să reprezinte 2/3 din numărul membrilor cooperatori.

**(5).** Convocarea Adunării Generale ordinare se face în scris, prin scrisoare recomandată cu confirmare de primire, prin fax sau prin email, cu cel puțin 15 zile înainte de data desfășurării și trebuie să cuprindă: data, ora și locul de desfășurare precum și Ordinea de zi.

**(6).** Convocarea Adunării Generale extraordinare se face în scris, prin scrisoare recomandată cu confirmare de primire, prin fax sau prin email, cu cel puțin 5 zile lucrătoare înainte de data desfășurării și trebuie să cuprindă: data, ora și locul de desfășurare precum și Ordinea de zi.

**(7).** Adunarea Generală va alege dintre participanții la ședință un secretar, care va redacta Procesul Verbal al ședinței. Procesul-verbal este semnat de Președinte și de secretarul de ședință.

**(8).** Hotărârile Adunării Generale ale cooperativei se consemnează într-un registru de Procese Verbale, care se păstrează la sediul cooperativei.

**(9).** Procesul verbal se păstrează la sediul cooperativei agricole și se transmite în format electronic la fiecare membru. Orice membru cooperator are dreptul să consulte Procesul Verbal al ședințelor Adunării Generale a cooperativei.

**Art.29. (1).** Adunarea Generală ordinară se convoacă anual și obligatoriu în primele 3 (trei) luni după încheierea exercițiului financiar anterior.

**(2).** Pentru a fi statutare Hotărârile Adunării Generale ordinare ale cooperativei, la prima convocare se iau în prezența a 2/3 din numărul total al membrilor cooperatori.

**(3).** La prima convocare Adunarea Generală ordinară este valabil constituită dacă participă 2/3 din numărul total al membrilor cooperatori, iar Hotărârile Adunării Generale sunt valabile dacă se iau cu votul a 1/2 (jumătate) plus unu din numărului membrilor cooperatori prezenți.

**(4).** La a doua convocare Adunarea Generală ordinară este valabil constituită dacă participă 1/2 (jumătate) plus unu din numărul total al membrilor cooperatori, iar Hotărârile Adunării Generale sunt valabile daca se iau cu votul a 1/2 (jumătate) plus unu din numărul membrilor cooperatori prezenți.

**(5).** Adunarea Generală Ordinară are următoarele atribuții:

* aprobă Situațiile financiare pentru exercițiul financiar încheiat, repartizarea profitului net, procentul de acoperire a pierderilor de către membrii cooperatori și acordarea descărcării de gestiune Consiliului de Administrație;
* aprobă Bugetul de Venituri și Cheltuieli anual, Programul de activitate anual precum și Strategia de Dezvoltare pe termen mediu și lung, Lista de investiții anuală precum și Lista de investiții pe termen mediu și lung și Planurile de finanțare a investițiilor;
* aprobă structura organizatorică (Organigrama) și funcțiile de conducere, condițiile de alegere, revocare și demitere a persoanelor cu funcții de conducere, precum și limitele în care acestea își exercita atribuțiile;
* aprobă și modifică statutul cooperativei, regulamentele și normele interne, procedurile specifice, contractul cadru pe minimum 3 ani, înscrierea, excluderea membrilor din cooperativă, precum și contestațiile celor cărora li s-a respins înscrierea sau ale celor excluși;
* alege reprezentanții delegați la Adunările Generale ale Uniunii de Ramură;
* stabilește indemnizațiile Președintelui, membrilor Consiliului de Administrație și Cenzorilor și hotăraște cu privire la înlocuirea sau sancționarea administratorilor;
* aprobă constituirea sau majorarea cotei minime de rezervă precum și modul de utilizare a rezervei statutare;
* alege membrii Consiliului de Administrație și Cenzorii cooperativei;
* numește, atunci când legea o cere, un verificator și/sau un auditor intern;
* adoptă orice alte Hotărâri rezervate Adunării Generale ordinare prin Statut.

**Art.30.(1).** Adunarea Generală extraordinară se convoacă ori de cate ori este nevoie. Convocarea Adunării Generale extraordinare se face în scris, prin scrisoare recomandată cu confirmare de primire, prin fax sau prin email, cu cel puțin 5 zile lucrătoare înainte de data desfășurării și trebuie să cuprindă: data, ora și locul de desfășurare precum și Ordinea de zi. Adunarea Generală extraordinară este convocată de către Președintele cooperativei care este și Președintele Consiliul de Administrație, de către 2/3 din membrii consiliului de administrație sau de un grup de inițiativă care să reprezinte 2/3 din numărul membrilor cooperatori.

**(2).** La prima convocare Adunarea Generală extraordinară este valabil constituită dacă participă 2/3 din numărul total al membrilor cooperatori, iar Hotărârile Adunării Generale sunt valabile dacă se iau cu votul a 1/2 (jumătate) plus unu din numărului membrilor cooperatori prezenți.

**(3).** La a doua convocare Adunarea Generală extraordinară este valabil constituită dacă participă 1/2 (jumătate) plus unu din numărul total al membrilor cooperatori, iar Hotărârile Adunării Generale sunt valabile daca se iau cu votul a 1/2 (jumătate) plus unu din numărul membrilor cooperatori prezenți.

**(4).** Adunarea Generală extraordinară adoptă Hotărâri cu privire la:

a) mutarea sediului cooperativei agricole;

b) modificarea duratei de funcționare a cooperativei agricole;

c) majorararea capitalului social;

d) reducerea capitalului social sau reîntregirea lui;

e) fuziunea cu alte cooperative agricole sau divizarea;

f) dizolvarea și lichidarea cooperativei agricole ;

g) schimbarea tipului de cooperativă agricolă;

h) majorarea valorii nominale a părților sociale;

i) înființarea sau desființarea de filiale, agenții, sucursale, reprezentanțe și de sedii secundare;

j) ipotecarea, gajarea sau înstrăinarea imobilizărilor sau altor active ale cooperativei agricole;

k) încheierea de contracte de asociere intre cooperativa agricolă și alte persoane juridice și fizice;

l) participarea cooperativei agricole cu capital social la constituirea sau patrimoniul altei persoane juridice;

m) încheierea de contracte de credit și/sau leasing ;

n) asocierea cooperativei în organisme reprezentative fară scop patrimonial, pentru a obține servicii, care să contribuie la dezvoltarea și modernizarea mijloacelor și metodelor de creștere a eficienței economice și de specializare și concentrare a activității cooperativei agricole, precum și la reprezentarea și promovarea intereselor cooperativei la nivel național și international;

o) emisiunea de obligațiuni cooperatiste;

p) înscrierea de noi membri, retragerea, excluderea membrilor în/din cooperativa agricolă;

q) actualizarea actelor statutare atunci când situațiile o impun;

r) stabilirea unor regulamente interne de funcționare și proceduri privind promovarea, adoptarea și modificarea deciziilor luate;

s) analiza și reglementarea altor situații pentru buna funcționare și dezvoltare a Cooperativei Agricole și a membrilor sai.

**CONSILIUL DE ADMINISTRAȚIE**

**Art.31.(1).** Administrarea cooperativei este asigurată de către Consiliul de Administrație.

**(2).** Consiliul de Administrație al Cooperativei Agricole……………………………………. este constituit din …. (……) membri, aleși prin vot secret de către Adunarea Generală a cooperativei pe o perioadă de 4 (patru) ani.

**(3).** Administratorii nu sunt salariați, ei pot fi remunerați cu o indemnizație stabilită prin Hotărâre de către Adunarea Generală a cooperativei.

**(4).** Primul Consiliu de Administrație este ales de către membrii fondatori.

**(5)**. Consiliul de Administrație ales de Adunarea Generală la data de ……………………, pentru un mandat de 4 ani având puteri conform statutului, este format din:

1. …………………. – Președinte

2. …………………. - Vicepreședinte

3. …………………. – Membru

4. …………………. – Membru

5. ………………… – Membru

**Art.32.** Consiliul de Administrație se întrunește lunar sau de cate ori este nevoie, se convoacă de către Președinte sau de jumătate plus unu din numărul membrilor aleși și adopta Decizii prin vot majoritar, în prezenta a 2/3 din numărul membrilor săi.

**Art.33.** Consiliul de Administrație are următoarele atribuții:

(1). Consiliul de Administrație asigură:

a) respectarea Actului Constitutiv, a Statutului, regulamantelor interne și a Deciziilor Consiliului de Administrație de către membrii cooperatori și personalul executiv al cooperativei;

b) ducerea la îndeplinire a Hotărârilor Adunării Generale;

c) angajarea personalului executiv al cooperativei, cu respectarea Organigramei, ținând cont de bugetul aprobat de Adunarea Generală căruia îi stabilește salariul, alte drepturi și sporuri prevăzute de lege precum și atribuțiile de serviciu prin Fișa postului și decide asupra eliberării din funcție și cu privire la sancționarea salariaților cu respectarea legislației muncii în vigoare;

d) realizarea analizei trimestriale a activității economico – financiare a cooperativei și informarea Adunării Generale cu privire la rezultatul analizei; Cooperativele agricole pot organiza, potrivit legii, controlul financiar de gestiune. Consiliul de administraţie al cooperativei agricole emite acte de dispoziţie de ordine interioară privind modul de organizare şi exercitare a controlului financiar propriu şi detaliază obiectivele acestuia, în funcţie de specificul activităţii şi de structura organizatorică proprie.

e) punerea la dispoziția Cenzorilor a mijloacelor necesare exercitării atribuțiilor ce le revin și a documentelor care țin de obiectul verificării și controlului de gestiune;

f) vărsarea părților sociale de către membrii cooperatori;

g) organizarea evidenței contabile specifice sistemului cooperatist agricol;

h) existența registrelor cerute de lege și ținerea corectă a acestora;

i) gospodărirea judicioasă și eficientă a patrimoniului cooperativei;

j) organizarea de acțiuni de cooperare cu alte cooperative, cu aprobarea adunării generale;

k) aplicarea măsurilor prin care statul sprijină activitatea cooperativelor agricole;

l) aprobă aderarea cooperativei agricole la Uniunea de Ramură Națională.

(2). Consiliul de Administrație prezintă spre aprobare Adunării Generale:

a) Bugetul de Venituri și Cheltuieli anual, Programul de activitate anual precum și Strategia de Dezvoltare pe termen mediu și lung, Structura anuală a culturilor precum și Structura culturilor pe termen mediu și lung, Lista de investiții anuală precum și Lista de investiții pe termen mediu și lung și Planurile de finanțare a investițiilor;

b) Situațiile financiare pentru exercițiul financiar încheiat, repartizarea profitului net, procentul de acoperire a pierderilor de către membrii cooperatori și acordarea descărcării de gestiune Consiliului de Administrație;

c) structura organizatorică (Organigrama) și funcțiile de conducere, condițiile de alegere, revocare și demitere a persoanelor cu funcții de conducere, precum și limitele în care acestea își exercita atribuțiile;

d) mutarea sediului cooperativei agricole;

e) modificarea duratei de funcționare a cooperativei agricole;

f) majorararea capitalului social;

g) reducerea capitalului social sau reîntregirea lui;

h) fuziunea cu alte cooperative agricole sau divizarea;

i) dizolvarea și lichidarea cooperative agricole ;

j) schimbarea tipului de cooperativă agricolă;

k) majoarea valorii nominale a părților sociale;

l) înființarea sau desființarea de filiale, agenții, sucursale, reprezentante și de sedii secundare;

m) ipotecarea, gajarea sau înstrăinarea imobilizărilor sau altor active ale cooperativei agricole;

n) încheierea de contracte de asociere între cooperativa agricolă și alte persoane juridice și fizice în scopul dezvoltării activității cooperativei și al dezvoltării economico - sociale a spațiului rural;

o) contractarea și cofinanțarea de către cooperativa agricolă a unor proiecte finanțate din Fonduri naționale sau europene;

p) participarea cooperativei agricole cu capital social la constituirea patrimoniului altor persoane juridice în scopul dezvoltării activității cooperativei sau al dezvoltării economico - sociale a spațiului rural;

r) încheierea de parteneriate cu instituții de învățământ și de cercetare în scopul dezvoltării activității cooperativei sau al dezvoltării economico - sociale a spațiului rural;

s) asocierea cooperativei în Uniuni de Ramură Naționale ale cooperativelor agricole – organisme reprezentative fară scop patrimonial, pentru a obține servicii, care să contribuie la dezvoltarea și modernizarea mijloacelor și metodelor de creștere a eficienței economice și de specializare și concentrare a activității cooperativei agricole, precum și la reprezentarea și promovarea intereselor cooperativei la nivel național și internațional;

t) emisiunea de obligațiuni cooperatiste;

u) înscrierea și excluderea membrilor cooperatori din cooperativa agricolă și soluționarea contestațiilor membrilor cooperatori cărora li s-a respins înscrierea în cooperativă sau a celor excluși din cooperativă.

**Art.34.** **(1)** Nu pot fi membri ai Consiliului de Administrație al cooperativei membrii cooperatori care:

a) sunt declarați incapabili sau au fost condamnați pentru gestiune frauduloasă, abuz de încredere, fals, uz de fals, înșelăciune, delapidare, mărturie mincinoasă, dare sau luare de mită, furt, precum și persoanele în al căror cazier fiscal există înscrise fapte care, potrivit legii penale, constituie infracțiuni;

b) au în Consiliul de Administrație al cooperativei membri ca soțul/soția, precum și rudele și afinii până la gradul al treilea inclusiv;

c) sunt asociați, acționari, administratori, directori executivi și cenzori în societăți comerciale care au același obiect de activitate cu obiectul de activitate al cooperativei agricole;

d) salariați ai cooperativei, ei primind o indemnizație stabilită de adunarea generală.

**(2)** Pot fi aleși în Consiliul de administrație, membrii cooperatori deținători de părți sociale cu o vechime mai mare de 2 ani. Orice persoană fizică sau juridică poate fi membru în Consiliul de administrație într-o singură cooperativă agricolă, pe același sector de activitate și grad.

**Art.35.(1).** Administratorii au obligația să depună în termen de 1 luna de la data alegerii, o garanție bănească reprezentând echivalentul a ……. (…….) părți sociale.

**(2).** În caz de nedepunere în termen, aceștia decad din dreptul de a face parte din Consiliul de Administrație al cooperativei.

**(3).** Garanția se restituie în cazul revocării sau demisiei, dar numai după ce Adunarea Generală a cooperativei a dat Consiliului de Administrație descărcarea de gestiune pentru anul în care se solicită restituirea.

**Art.36.(1).** Consiliul de Administrație numește un Director Executiv, care are calitatea de salariat al cooperativei agricole pe baza unui contract de muncă sau de management în care sunt prevăzute criteriile de performanță și/sau atribuțiile de serviciu înscrise în Fișa Postului, exercitandu-le sub îndrumarea președintelui consiliului de administrație.

**(2).** Director Executiv nu poate fi soția/soțul, ruda sau afinul până la gradul al treilea inclusiv, al unuia dintre administratori.

**(3).** Directorul executiv poate să nu fie membru cooperator, dar trebuie să aibe experiență în domeniul de activitate al Cooperativei, pregătire managerială sau de specialitate profesională corespunzătoare.

**(4).** Directorul executiv va avea atribuțiile înscrise în fișa postului anexată la contractul de muncă, fără a exclude următoarele atribuții:

a) urmărește activitatea curentă a cooperativei agricole, respectarea deciziilor Consiliului de administrație și ale Adunarii Generale.

b) urmărește respectarea prevederilor statutului cooperativei agricole de către toți membrii;

c) angajează cooperativa agricolă și patrimoniul acesteia în relațiile cu instituțiile statului, alte structuri cooperatiste, alte structuri ale societății civile precum și cu diverși agenți economici, în scopul realizării obiectivelor stabilite de forurile superioare în limita competențelor aprobate de Consiliul de administrație;

d) semnează angajarea personalului cooperativei agricole, cu aprobarea prealabilă a Consiliului de administrație;

e) asigură și răspunde de întocmirea dărilor de seamă, a proiectului bugetului de venituri și cheltuieli, a execuției bugetare și a situațiilor financiare anuale, sau ori de câte ori i se solicită acest lucru de către organele de conducere ale cooperativei agricole;

f) duce la îndeplinire mandatele încredințate de Consiliul de administrație și Adunarea Generală;

g) solicită membrilor cooperatori documentele care atestă suprafețele de teren exploatate de către aceștia;

h) verifică nerespectarea de către membrii cooperatori a obligațiilor stabilite în sarcina acestora prin statut și/sau hotărarea Adunării generale și/sau consiliul de administrație, informează și aplică sancțiunile prevăzute în actele constitutive;

i) răspunde disciplinar în cazul în care, conform mandatului primit de la Adunarea generală sau de la Consiliul de Administrație, nu aplică membrilor cooperatori sancțiunile pentru nerespectarea de către aceștia a obligațiilor stabilite în sarcina lor.

j) asigură permanent buna funcționare a cooperativei și atingerea obiectivelor stabilite de Adunarea Generală.

k) raportează săptămânal Adunării Generale, Consiliului de Administrație cu privire la activitatea depusă.

l) directorul executiv reprezintă Cooperativa Agricolă în relațiile cu autoritățile statului și cu terții.

**(5).** Adunarea Generală, Consiliul de administrație sau Președintele poate delega o parte din atribuții către directorul executiv.

**Art.37.(1).** Administratorii răspund solidar față de cooperativa agricolă pentru :

a) realizarea vărsămintelor efectuate de către membrii cooperatori;

b) existența registrelor cerute de lege și ținerea corectă a acestora;

c) existența reală a excedentului și modul de repartizare a acestuia;

d) gospodărirea judicioasă și eficiența patrimoniului;

e) îndeplinirea îndatoririlor pe care legea și actul constitutiv le impun și care nu au caracterul unor obligații speciale sau personale.

**(2).** Administratorii răspund solidar cu predecesorii lor, daca au cunoștință de nereguli săvârșite de aceștia și nu informează despre această situație Cenzorii sau Adunarea Generală.

**Art.38.(1).** Administratorul care, într-o anumită operațiune, direct sau indirect, are interese contrare cooperativei agricole, trebuie să înștiințeze în scris Adunarea Generală despre aceasta și să nu ia parte la vot pentru adoptarea nici unei Hotărâri privitoare la acea operațiune.

**(2).** Aceeași obligație o are administratorul și în cazul în care, într-o anumită operațiune știe că sunt interesate soția/soțul, rudele sau afinii, până la gradul al treilea inclusiv.

**(3).** Administratorul care nu respectă prevederile alin. 1 și 2 de mai sus, va raspunde pentru daunele provocate cooperativei agricole din vina sa.

**PREȘEDINTELE**

**Art.39.(1).** Președintele Cooperativei este și Președintele Consiliului de Administrație al cooperativei agricole.

**(2).** Președintele Cooperativei Agricole ……………………………… este ales de către membrii fondatori, pentru o perioada de 4 (patru) ani, în persoana domnului ................., cetățean roman, domiciliat în sat …………….., oraș ………………., județ ……………., str. ……………………., bl. …….., sc. …., et. ….., ap. ……, identificat cu CI seria ….. nr. …………., CNP ………………………………, eliberată de SPCLEP …………. la data de ………………………., cu valabilitate până la data de ....................

**(3).** Președintele nu este salariat, el poate fi remunerat, prin indemnizație, potrivit Hotărârii Adunării Generale a cooperativei.

**(4).** Convoacă și conduce lucrările Adunării Generale ale cooperativei și cele ale Consiliului de Administrație.

**(5).** Președintele reprezintă cooperativa în relațiile cu terții. Această atribuție poate fi delegată Directorului executiv.

**Art.40.** Atribuțiile Președintelui cooperativei sunt atribuțiile Consiliului de Administrație astfel cum sunt reglementate de Art.33 din prezentul Statut.

Vicepreședintele poate îndeplini atribuțiile Președintelui în cazuri justificate de sănătate, deces, conflict de interese, imposibilitatea exercitării mandatului, după aprobarea hotărârii Adunării generale.

**Art.41.** Președintelui cooperativei, în calitate de Administrator al cooperativei, i se aplica în mod corespunzător prevederile Art.33, Art.34 și Art.35 din Legea 566/2004 actualizată.

**CENZORII**

**Art.42.(1).** Adunarea Generală alege, de regulă, dintre persoanele care nu au calitatea de membru cooperator, 1 până la 3 cenzori titulari și 1 până la 3 cenzori supleanți pentru o perioada de 4 (patru) ani.

Cenzor titular ales în Adunarea Generală a cooperativei, pentru o perioada de 4 ani, este este dl. ………………………., născut la data de …………………… în sat …………….., oraș ………………., județ ……………., str. ……………………., bl. …….., sc. …., et. ….., ap. ……, identificat cu CI seria ….. nr. …………., CNP ………………………………, eliberată de SPCLEP …………. la data de ……………………….

Cenzor supleant ales în Adunarea Generala a cooperativei, pentru o perioada de 4 ani, este dl. ………………………., născut la data de …………………… în sat …………….., oraș ………………., județ ……………., str. ……………………., bl. …….., sc. …., et. ….., ap. ……, identificat cu CI seria ….. nr. …………., CNP ………………………………, eliberată de SPCLEP …………. la data de ………………………. – expert contabil conform legitimației nr. ………../……………… eliberata de CECAR.

**(2).** Cel puțin un cenzor trebuie să fie expert contabil sau contabil autorizat ales dintre membrii Corpului experților contabili și contabililor autorizați din România care își poate desfășură activitatea ca persoană fizică autorizată sau persoană juridică.

**(3).** Nu pot fi aleși cenzori și daca au fost aleși, decad din mandatul lor, salariații cooperativei agricole, precum și soții/soțiile administratorilor și rudele acestora până la gradul al treilea inclusiv.

**Art.43.** Cenzorii au următoarele atribuții principale:

a) supraveghează și verifică gestiunea cooperativei agricole, precum și ținerea corectă și cu regularitate a registrelor, legalitatea întocmirii Situației financiare anuale și a contului de profit și pierdere;

b) certifică Situația financiară anuală și întocmește Raportul propriu cu cel puțin 10 zile înaintea ținerii Adunării Generale;

c) veghează asupra respectării dispozițiilor legale aplicabile cooperativei, ale Statului și Actului Constitutiv de către Consiliul de Administrație;

d) examinează, cel puțin trimestrial, registrele cooperativei agricole pentru a lua la cunoștință despre operațiunile financiare și certifică dacă documentele sunt întocmite conform prevederilor legale;

e) controlează casieria cel puțin o dată pe trimestru;

f) verifică trimestrial, cu ajutorul registrelor, situația părților sociale, existența titlurilor sau a valorilor depuse în păstrarea cooperativei agricole;

g) verifică îndeplinirea condițiilor cerute pentru prezența membrilor cooperatori la Adunarea Generală;

i) participă, fară drept de vot, la Adunările Generale și la ședințele Consiliului de Administrație;

j) verifică și constată depunerea garanției de către administratori;

l) supraveghează operațiunile în cazul fuziunii, divizării, dizolvării sau lichidării judiciare a cooperativei agricole, ca urmare a Hotărârii Adunării Generale;

k) îndeplinește și alte atribuții stabilite de către Adunarea Generală.

**Art.44.** În conformitate cu regulile de drept comun cenzorii, angajaţii şi ceilalți prestatori de servicii cu profesie liberală, răspund solidar faţă de cooperativa agricolă, de modul în care îşi îndeplinesc atribuţiile/mandatul şi sunt responsabili pentru erorile personale comise. Aceştia pot fi declaraţi responsabili civil pentru delictele comise de membrii consiliului de administraţie, dacă au aflat acest lucru şi nu au înştiinţat membrii adunării generale.

**Art.45.(1).** Cenzorii sunt obligați, la cel mult 1 luna de la alegerea lor, să depună o garanție egală cu jumătate din garanția stabilită pentru Administratori.

(2). Cenzorii pot fi remunerați cu o indemnizație fixă stabilită prin Hotărâre a Adunării Generale.

**Art.46.** Revocarea cenzorilor se face de către Adunarea Generală în urma unui Raport întocmit de către Consiliul de Administrație al cooperativei.

**CAP. VIII. REGISTRELE COOPERATIVEI**

**Art.47.(1).** Cooperativa agricolă trebuie să țină, prin Administratori, următoarele registre:

a) registrul de intrare-ieșire corespondență;

b) registrul de inventar;

c) registrul membrilor cooperatori și al părților sociale;

d) registrul ședințelor Adunării Generale;

e) registrul ședințelor Consiliului de Administrație;

f) registrul de constatări ale cenzorilor;

g) registrul de evidență al controalelor efectuate în cooperativă, de către organe de control ale statului.

h) registrul bunurilor atribuite în folosinţa cooperativei agricole, după caz, însoțite de documente care atestă dreptul de proprietate asupra acestora.

**(2).**Registrele cooperativei vor fi numerotate, sigilate și vizate anual de către cenzori.

**(3).**Registrele membrilor cooperatori se pot ține atât pe suport de hârtie cât și/sau în sistem computerizat.

**CAP. IX. MIJLOACELE FINANCIARE ȘI REGIMUL JURIDIC AL PATRIMONIULUI**

**Art.48.** Mijloacele financiare ale cooperativei agricole sunt constituite din:

a) aportul la capitalul social;

b) profitul realizat din activitatea cooperativei;

c) sursele atrase din sistemul financiar-bancar al creditului agricol și alte asemenea;

d) taxele de înscriere, cotizațiile anuale plătite de membrii cooperatori, donații, sponsorizări, subvenții, granturi, fonduri nerambursabile și alte mijloace financiare.

**Art.49.(1).** Profitul net al Cooperativei Agricole se repartizează în cotele aprobate de Adunarea Generală, conform prevederilor legale în vigoare, urmărind dezvoltarea cooperativei agricole, atragerea fondurilor externe, instruirea și perfecționarea membrilor și angajaților, precum și acțiuni pentru dezvoltarea comunităților locale, iar dacă se ajunge la distribuirea profitului prin dividende, distribuirea către membrii cooperatori se face proporţional cu participarea acestora la realizarea cifrei de afaceri anuale a cooperativei agricole.

**(2).** Din profitul brut realizat de cooperativă, se preia în fiecare an cel puțin 5% pentru constituirea cotei minime de rezervă legală, până la maximum o cota de 20% din capitalul social.

**Art.50.** Constituirea și utilizarea mijloacelor financiare ale cooperativei agricole, se face potrivit prevederilor legale, cu aprobarea Adunării Generale.

**Art.51.** **(1)** Proprietatea cooperativei se compune dintr-o parte divizibilă și o parte indivizibilă.

**(2).** Partea divizibilă poate fi returnată în forma valorică, membrilor cooperatori retrași din cooperativă, proporțional cu părțile sociale, subscrise sau vărsate, la cuantumul de la momentul depunerii acestora.

**(3).** Investițiile realizate de către cooperativă sunt utilizate de membri doar pe perioada când desfășoară activitate prin cooperativă.

**(4).** Partea indivizibilă poate fi împărțită între membrii cooperatori în caz de dizolvare și lichidare. După caz, partea indivizibilă poate fi returnată în formă valorică membrilor cooperatori care s-au retras din cooperativă, proporțional cu valoarea părților sociale subscrise și vărsate.

**CAP. X. FUZIUNEA, DIVIZAREA, DIZOLVAREA ȘI LICHIDAREA COOPERATIVEI AGRICOLE**

**Art.52.(1).** Cooperativa agricolă poate fi supusă fuziunii, divizării, dizolvării sau lichidării judiciare, ca urmare a Hotărârii Adunării Generale.

**(2).** Hotărârea Adunării Generale având ca obiect fuziunea, divizarea, dizolvarea sau lichidarea judiciară, este valabilă numai cu votul a cel puțin 2/3 (doua treimi) din numărul total al membrilor cooperatori.

**(3).** Hotărârea Adunării Generale privind dizolvarea cooperativei agricole se înregistrează la Oficiul Registrului Comerțului.

**(4).** Fuziunea cooperativelor agricole se face prin:

a) absorbția de către o cooperativă agricolă a altei cooperative agricole, care își încetează existența;

b) contopirea a două sau mai multe cooperative agricole care își încetează existența.

**(5).** Divizarea cooperativei agricole poate fi totală sau parțială și poate avea loc prin:

a) împărțirea patrimoniului cooperativei agricole care își încetează existența între două sau mai multe cooperative agricole existente sau care iau astfel ființă;

b) desprinderea și transmiterea unei părți din patrimoniul unei cooperative agricole către una sau mai multe cooperative agricole existente sau care iau astfel ființă.

**Art. 53.** Fuziunea sau divizarea are ca efect dizolvarea fară lichidare a cooperativei agricole, care își încetează existența și transmiterea universală a patrimoniului sau către cooperativa agricolă sau către cooperativele agricole beneficiare, în starea în care acesta se găsește la data fuziunii sau divizării.

**Art. 54.(1).** Consiliile de Administrație ale cooperativelor agricole care fuzionează ori sunt supuse divizării, trebuie să întocmească Proiectul de fuziune sau Proiectul de divizare, după caz, care va cuprinde:

a) denumirea și sediul cooperativelor agricole care participă la operațiune;

b) fundamentarea și condițiile fuziunii sau ale divizării;

c) stabilirea și evaluarea activului și pasivului care se transmit cooperativelor agricole beneficiare;

d) raportul de schimb al părților sociale;

e) modalitățile de predare a părților sociale;

f) cuantumul primei de fuziune sau de divizare;

g) data situației financiare de fuziune sau a situației financiare de divizare, data care va fi aceeași pentru toate cooperativele agricole participante;

h) orice alte date care prezintă interes pentru operațiunea de fuziune sau de divizare.

**(2).** Proiectul de fuziune sau Proiectul de divizare trebuie supus aprobării Adunărilor Generale ale cooperativelor agricole care participă la aceasta operațiune în termen de 60 de zile de la data finalizării Proiectului.

**(3).** Pe data convocării Adunării Generale care urmează să aprobe fuziunea cooperative sau divizarea cooperativei, Consiliile de Administrație ale fiecărei cooperative agricole, care participă la operațiune, trebuie să puna la dispoziția membrilor cooperatori, la sediul social al cooperativelor agricole, următoarele documente:

a) Proiectul de fuziune sau Proiectul de divizare;

b) Rapoartele redactate de către Consiliile de Administrație ale fiecărei cooperative agricole în cauză cu privire la convenția și efectele fuziunii sau divizării proiectate;

c) situația financiară de fuziune sau situația financiară de divizare;

d) raportul cenzorilor fiecărei cooperative agricole care participă la operațiune.

**Art. 55.** Actele constitutive ale cooperativelor agricole nou - înființate prin fuziune sau prin divizare se aprobă de către Adunările Generale ale cooperativelor agricole nou - înființate.

**Art. 56.(1).** În cazul fuziunii prin absorbție, cooperativa agricolă absorbantă dobândește drepturile și este ținută răspunzătoare pentru obligațiile cooperativei agricole pe care o absoarbe, iar în cazul fuziunii prin contopire, drepturile și obligațiile cooperativelor agricole care își încetează existența trec asupra noii cooperative agricole astfel înființate.

**(2).** Cooperativele agricole care dobândesc bunuri prin efectul divizării răspund față de creditori pentru obligațiile cooperativei agricole care și-a încetat existența prin divizare sau fuziune, proporțional cu valoarea bunurilor dobândite, în afara de cazul în care prin actul de divizare sau de fuziune nu sunt stabilite alte condiții.

**Art. 57.** Dizolvarea cooperativei agricole poate avea loc și în următoarele situații:

a) imposibilitatea realizării obiectului de activitate;

b) diminuarea capitalului social sub valoarea capitalului social minim prevăzut pentru constituirea cooperativei agricole;

c) reducerea numărului de membri cooperatori sub numărul minim de membri cooperatori prevăzut de lege;

d) nu s-au ținut Adunările Generale timp de 2 ani consecutivi;

e) falimentul cooperativei agricole;

f) imposibilitatea alegerii organelor de conducere ale cooperativei agricole în conformitate cu prevederile Actului Constitutiv;

g) alte situații stabilite prin lege.

**Art. 58.** Înainte de a se hotărî dizolvarea, cooperativa agricolă este supusă verificării de către cenzori, al căror Raport este prezentat în Adunarea Generală a cooperativei.

**Art. 59.(1).** În cazul dizolvării și lichidării cooperativei agricole, Adunarea Generală sau, după caz, instanța judecătorească competentă va desemna lichidatorii.

**(2).** Actul de numire a lichidatorilor trebuie depus la Oficiul Registrului Comerțului pentru a fi înscris și publicat în Monitorul Oficial al României, Partea a IV-a.

**Art. 60.(1).** Lichidatorii își desfășoară activitatea conform prevederilor Legii nr. 85/2014 privind procedura reorganizării judiciare și a falimentului.

**(2).** În cazul lichidării, după achitarea datoriilor și restituirea părților sociale, cu aprobarea Adunării Generale, activul rămas în urma efectuării operațiunilor de lichidare se repartizează membrilor cooperatori, proporțional cu valoarea părților sociale vărsate, conform Hotărârii Adunării Generale.

**CAP. XI. DISPOZIȚII FINALE**

**Art.61.** Cooperativa agricolă este obligată să:

A) elaboreze, să aprobe și să respecte împreună cu toți membrii, salariați și prestatorii de servicii liberale, prevederile următoarelor documente interne:

1) Regulamente interne urmărind relațiile dintre cooperativa agricolă și membri;

2) Contract cadru între cooperativă și membru, încheiat pe o perioadă de minimum 3 ani de zile;

3) Fișa de post director executiv cooperativa agricolă.

B) actualizeze actele constitutive odată cu intrarea în vigoare a noilor prevederi legislative.

**Art.62.** Cooperativele agricole și membrii cooperatori beneficiază de facilitățile fiscale prevăzute la alin. 1, art. 76 al Legii nr. 566/2004 cu modificările și completările ulterioare.

**Art.63.** Relațiile comerciale dintre membri și cooperativă nu sunt asimilate persoanelor afiliate.

**Art.64. (1).** Prevederile prezentului statut se completează cu dispozițiile Legii 566/2004, Legii 1/2005 și ale altor acte normative.

**(2).** Prezentul Statut este guvernat de legea română. În situația în care intervin modificări ale legislației în domeniu, prezentul Statut va fi modificat în conformitate cu noile prevederi prin Acte Adiționale aprobate de către Adunarea Generală a membrilor cooperatori.

**(3).** Toate neînțelegerile care pot să apară în rândul membrilor cooperatori în legătură cu interpretarea, validitatea sau modificarea unor prevederi ale prezentului Statut, care nu pot fi rezolvate pe cale amiabilă de către Consiliul de Administrație și Adunarea Generală a cooperativei, vor fi înaintate de către cel interesat spre soluționare instanțelor judecătorești competente.

**Art.65.** Prezentul Statut intră în vigoare la data înregistrării Cooperativei Agricole ………………………. la Oficiul Registrului Comerțului de pe lângă Tribunalul …………..

Prezentul Act Constitutiv a fost întocmit astăzi, ..........................., într-un număr de ........ (..............) exemplare cu valoare de original, câte 1 exemplar pentru fiecare parte, 1 exemplar pentru arhiva cooperativei și 1 exemplar pentru a fi înregistrat la Oficiul Registrului Comerțului ........... .

**SEMNĂTURA MEMBRILOR FONDATORI:**

……………………………………. S.R.L.,

Prin dl. ……………………. …………………………………………

……………………………………. S.R.L.,

Prin dl. ……………………. …………………………………………

……………………………………. S.R.L.,

Prin dl. ……………………. …………………………………………

……………………………………. S.R.L.,

Prin dl. ……………………. …………………………………………

……………………………………. S.R.L.,

Prin dl. ……………………. …………………………………………

……………………………………. P.F.A.,

Prin dl. ……………………. …………………………………………

……………………………………..,

Prin dl. ……………………………….. …………………………………………